పల్లవన్ సూపర్‌ఫాస్ట్ ఎక్స్‌ప్రెస్

పల్లవన్ సూపర్‌ఫాస్ట్ ఎక్స్‌ప్రెస్  అనేది భారతీయ రైల్వేల్లోని దక్షిణ రైల్వే జోన్ నిర్వహించే ఇంటర్‌సిటీ ఎక్స్‌ప్రెస్. ఇది తమిళనాడు రాష్ట్రంలోని తిరుచిరాపల్లి మీదుగా చెన్నై నగరాన్ని కారైకుడికి కలుపుతుంది. పల్లవన్ ఎక్స్‌ప్రెస్‌ను ప్రిన్స్ ఆఫ్ కార్డ్ లైన్ అని పిలుస్తారు. ఈ రైలు ఆ మార్గంలో ప్రసిద్ధి చెందిన రైళ్లలో ఒకటి. ఈ రైలు పెట్టెలను 2019 జూన్ 30 నుండి సరికొత్త ఆధునిక LHB పెట్టెలకు అప్‌గ్రేడ్ చేసారు.

పల్లవన్ సూపర్ ఫాస్ట్ ఎక్స్‌ప్రెస్‌ను వైగై సూపర్ ఫాస్ట్ ఎక్స్‌ప్రెస్‌కి సమాంతరంగా నడపడానికి ప్రవేశపెట్టారు. దీన్ని మదురై పల్లవన్ ఎక్స్‌ప్రెస్ పేరుతో రెండు ప్రత్యేక రేక్‌లతో చెన్నై, మదురై మధ్య 1977 ఆగస్టు 15 న చెన్నై, మదురైల మధ్య రోజువారీ ఎక్స్‌ప్రెస్ సర్వీస్‌గా ప్రవేశపెట్టబడింది.  2013 సెప్టెంబరు 1 నుండి కారైకుడి వరకు పొడిగించారు. వైగై సూపర్‌ఫాస్ట్ ఎక్స్‌ప్రెస్‌తో పాటు ఇది చెన్నై, తిరుచ్చి మధ్య వేగవంతమైన ప్రయాణా సౌకర్యంగా ఉంది. ఈ రైలు 426 కిమీ ప్రయాణాన్ని 6 గంటల 45 నిమిషాల్లో పూర్తి చేస్తుంది.

ఈ రైలు చెన్నై ఎగ్మోర్, తిరుచ్చిరాపల్లిల మధ్య గరిష్టంగా 110 kmph వేగంతో నడుస్తుంది.

ప్రత్యేకతలు 
1980ల ప్రారంభంలో వైగై సూపర్‌ఫాస్ట్, పల్లవన్ సూపర్‌ఫాస్ట్‌లు మాత్రమే ఈ మార్గంలో "సూపర్‌ఫాస్ట్" రైళ్ళు.

మీటేరు గేజిలో మొదటిసారిగా, ICF ప్రత్యేకంగా రెండు 40-సీట్ల AC చైర్ కార్ కోచ్‌లను తయారు చేసింది. వీటిని వైగై, పల్లవన్ ఎక్స్‌ప్రెస్‌లలో వాడారు.

భారతీయ రైల్వేలో ప్రత్యేకమైన కోచ్ PS1, (PANTRY CAR CUM CHAIR CAR కోచ్) ఉన్న ఏకైక రైలు ఇది. ఈ కోచ్‌లో సగం ప్యాంట్రీ కారు, మరో సగం సాధారణ చైర్ కార్. కానీ LHB అప్‌గ్రేడేషన్ తర్వాత దాని స్థానంలో AC హాట్ బఫే కారును వేసారు.

చెన్నై-తిరుచ్చిరాపల్లి మధ్య తేజస్ ఎక్స్‌ప్రెస్ మొదలైన రైళ్లు నడుస్తున్నప్పటికీ, పల్లవన్ సూపర్‌ఫాస్ట్ ట్రిచీ-చెన్నై-ట్రిచీ ప్రయాణికుల జాబితాలో అగ్రస్థానంలో ఉంది. తర్వాతి స్థానాల్లో వైగై సూపర్‌ఫాస్ట్, రాక్‌ఫోర్ట్ ఎక్స్‌ప్రెస్ ఉన్నాయి.

స్టేషన్లు

చెన్నై నుండి కారైకుడి (12605) 
చెన్నై నుండి కారైకుడి వరకు పల్లవన్ ఎక్స్‌ప్రెస్‌ స్టాపుల జాబితా (ట్రైన్ నంబర్(లు) : 12605).

కారైకుడి నుండి చెన్నై (12606) 
కారైకుడి నుండి చెన్నైకి పల్లవన్ ఎక్స్‌ప్రెస్‌ స్టాప్‌ల జాబితా (ట్రైన్ నంబర్(లు) : 12606).

ఇవి కూడా చూడండి 

 చోళన్ ఎక్స్‌ప్రెస్

మూలాలు